কুকের প্রসঙ্গে আসি। শেষ টেস্টেও কিন্তু নিজের জাতটা ঠিক চিনিয়ে গেল। ইংল্যান্ডের সর্বকালের অন্যতম সেরা ব্যাটসম্যান। তবে ওর অবসরের সিদ্ধান্ত একেবারে সঠিক। চলতি সিরিজে বারবারই ওকে অস্বস্তিতে ফেলেছে ভারতীয় বোলাররা। অ্যাশেজেও শেষ টেস্টটা ছাড়া সেভাবে রান পায়নি। দেখে মনে হচ্ছিল, কিছুটা আত্মবিশ্বাসের অভাবে ভুগছে। এদিনও বড্ড মন্থর খেলল। তবে তার জন্য কৃতিত্ব দিতে হবে যশপ্রীত বুমরা, ইশান্ত শর্মাদেরও। মহম্মদ শামিও সুইং পাচ্ছিল। মঈনকে বারবার পরাস্ত করছিল। দুর্ভাগ্য সেগুলো ব্যাটের কানায় লাগল না। তবে ভারতের দল নির্বাচনটা আমার পছন্দ হয়নি। কেন হনুমা বিহারী? করুণ নায়ার নয় কেন? ওর তো টেস্টে একটা তিনশোও রয়েছে।